SSP ต้อนรับ “รมว.คลัง-EXIM BANK” เยี่ยมชมโซลาร์ฟาร์มเวียดนาม
ผู้บริหาร SSP ให้การต้อนรับ รมว.คลัง เยี่ยมชมโซลาร์ฟาร์มแห่งใหม่ในเวียดนาม โดยโครงการดังกล่าว EXIM BANK เป็นผู้สนับสนุนเงินกู้จำนวน 32.5 ล้านดอลลาร์สหรัฐ
ผู้บริหาร SSP ให้การต้อนรับ รมว.คลัง เยี่ยมชมโซลาร์ฟาร์มแห่งใหม่ในเวียดนาม โดยโครงการดังกล่าว EXIM BANK เป็นผู้สนับสนุนเงินกู้จำนวน 32.5 ล้านดอลลาร์สหรัฐ
23 มิ.ย. 2565

นายอาคม เติมพิทยาไพสิฐ รัฐมนตรีว่าการกระทรวงการคลัง และ ดร.รักษ์ วรกิจโภคาทร กรรมการผู้จัดการ ธนาคารเพื่อการส่งออกและนำเข้าแห่งประเทศไทย (EXIM BANK) พร้อมคณะผู้บริหารเข้าเยี่ยมชมโรงไฟฟ้าพลังงานแสงอาทิตย์ บริษัท Truong Thanh Quang Ngai Power and High Technology Joint-Stock Company หรือ TTQN กำลังผลิตติดตั้งขนาด 49 เมกะวัตต์ ซึ่งเป็นบริษัทย่อยของ บริษัท เสริมสร้าง พาวเวอร์ คอร์ปอเรชั่น จำกัด (มหาชน) หรือ SSP โดยมี นายวรุตม์ ธรรมาวรานุคุปต์ ประธานเจ้าหน้าที่บริหารให้การต้อนรับ
โดยโรงไฟฟ้าดังกล่าว EXIM BANK เป็นผู้สนับสนุนเงินกู้จำนวน 32.5 ล้านดอลลาร์สหรัฐ สำหรับการก่อสร้างและดำเนินงาน โดยรัฐบาลไทยให้ความสำคัญกับการสนับสนุนให้ผู้ประกอบการไทยขยายการลงทุนไปต่างประเทศ โดยงานดังกล่าวจัดขึ้น ณ เมืองบินเหงียน จังหวัดกว๋างหงาย ประเทศเวียดนาม เมื่อๆ เร็วนี้